open-index/open-wikipedia-markdown huggingface dataset:
Ντμίτρι Ανούτσιν

Ο **Ντμίτρι Νικολάγιεβιτς Ανούτσιν** (ρωσ. Дмитрий Николаевич Анучин, 27 Αυγούστου 1843 – 4 Ιουνίου 1923) ήταν Ρώσος γεωγράφος, ανθρωπολόγος, εθνογράφος και αρχαιολόγος, που θεωρείται ο δημιουργός της ρωσικής πανεπιστημιακής «σχολής» στη γεωγραφία.

## Βιογραφικά στοιχεία
Ο Ανούτσιν γεννήθηκε στην Αγία Πετρούπολη, αλλά σπούδασε στο Αυτοκρατορικό Πανεπιστήμιο της Μόσχας, από όπου πήρε το πτυχίο του το 1867. Αργότερα, το 1881, πήρε μεταπτυχιακό τίτλο σπουδών στη ζωολογία, ενώ το 1889 έλαβε το διδακτορικό του στη γεωγραφία. Ως επικεφαλής του τομέα εθνογραφίας του 12ου Συνεδρίου των Ρώσων Φυσικών Επιστημόνων και Ιατρών (XII съезда русских естествоиспытателей и врачей), που διεξάχθηκε στη Μόσχα το 1909, ώθησε προς την κατεύθυνση της πανεπιστημιακής, «επαγγελματικής» εθνογραφίας έναντι εκείνης στην οποία επιδίδονταν έως τότε στη Ρωσία ιεραπόστολοι και ερασιτέχνες. Ωστόσο αντιτέθηκε στην έκκληση του Λεβ Στέρνμπεργκ για την ίδρυση ενός αυτοκρατορικού Γραφείου Εθνογραφίας, φοβούμενος ότι έτσι ο κλάδος θα εμπλεκόταν υπερβολικά με την τσαρική γραφειοκρατία. Από την άλλη, ανέβασε τη διδασκαλία της γεωγραφίας στη μέση και την ανώτερη εκπαίδευση σε ένα σύγχρονο επιστημονικό επίπεδο.

Το 1915 ο Ανούτσιν αναμίχθηκε με την «Επιτροπή για τη Μελέτη του Φυσικού Παραγωγικού Δυναμικού» (KEPS), η οποία βοήθησε στην κινητοποίηση για την εκμετάλλευση των φυσικών πόρων της Ρωσικής Αυτοκρατορίας στα πλαίσια της συμμετοχής της χώρας στον Α΄ Παγκόσμιο Πόλεμο. Επιχειρηματολόγησε υπέρ της συστάσεως μιας δεύτερης κρατικής επιτροπής με σκοπό τη μελέτη των πληθυσμών της Ρωσικής Αυτοκρατορίας, παρόμοια με το αμερικανικό Γραφείο Εθνολογίας. Η Ρωσική Ακαδημία Επιστημών απέρριψε τότε την πρότασή του ως ανέφικτη, αλλά δημιούργησε εντός της KEPS μια υποεπιτροπή «για την περιγραφή της Ρωσίας ανά περιφέρεια».

## Μελέτες και έργα
Από τις ανθρωπολογικές εργασίες του Ανούτσιν σημαντικότερες θεωρούνται οι μελέτες του για τους Αϊνού (1876) και για τις ανωμαλίες του κρανίου του ανθρώπου (1880). Από τα αρχαιολογικά έργα του ξεχωρίζουν *Τα αρχαία τόξα και βέλη* (1887), *Ιστορική γνωριμία της Σιβηρίας ως τον Γιερμάκ* (1890) και άλλα.

## Τιμητικές διακρίσεις
* Παράσημο του Τάγματος της Αγίας Άννας (β΄ τάξεως)
* Λεγεώνα της Τιμής (Γαλλία)

### Ονομάσθηκαν προς τιμή του
* Ο κρατήρας Ανούτσιν στην αόρατη από τη Γη πλευρά της Σελήνης
* Ένας παγετώνας στη Νόβαγια Ζεμλιά
* Η νήσος Ανούτσινα, μία από τις Κουρίλες Νήσους
* Βουνό στην περιοχή των Ουραλίων και ακρωτήριο στο ανατολικό όριο της Θάλασσας του Κάρα
* Το Ινστιτούτο Ανθρωπολογίας Ανούτσιν στο Κρατικό Πανεπιστήμιο της Μόσχας

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 792

## Βιβλιογραφία
* 
* 

Κατηγορία:Ρώσοι ανθρωπολόγοι
Κατηγορία:Ρώσοι γεωγράφοι
Κατηγορία:Εθνογράφοι
Κατηγορία:Ρώσοι αρχαιολόγοι
Κατηγορία:Ρώσοι εξερευνητές
Κατηγορία:Αποδέκτες της Λεγεώνας της Τιμής
Σχιζοστέφανος

Ο **σχιζοστέφανος** (*Schizostephanus*) είναι γένος αγγειόσπερμων φυτών, που ανήκει στην οικογένεια της πικροδάφνης, τα αποκυνοειδή. Οι σχιζοστέφανοι συναντώνται στη φύση σε μια ζώνη από την Ερυθραία μέχρι το νότιο μέρος της αφρικανικής ηπείρου. Στο γένος αναγνωρίζονται σήμερα τα εξής 2 είδη:

* *Schizostephanus alatus*, Hochst. από K.Schum.
* *Schizostephanus gossweileri* (S.Moore) Liede

## Παραπομπές


## Εξωτερικοί σύνδεσμοι
* Ο σχιζοστέφανος στα *[[Wikispecies]]*

Σχιζοστεφανος
Φρανσουά Ανριζάν

Ο **Φρανσουά Ανριζάν** (γαλλ. *François Henrijean*, 19 Δεκεμβρίου 1860 – 18 Αυγούστου 1932) ήταν Βέλγος ιατρός και φυσιολόγος.

Ο Ανριζάν γεννήθηκε και πέθανε στην πόλη Σπα. Διετέλεσε καθηγητής της ιατρικής στο Πανεπιστήμιο της Λιέγης, μέλος και αντιπρόεδρος της Ιατρικής Ακαδημίας του Βελγίου και αντεπιστέλλον μέλος της γαλλικής Ιατρικής Ακαδημίας. Μελέτησε ειδικότερα τη φυσιολογία της καρδιάς. Συνέγραψε σχετικά με την επιστήμη του συγγράμματα, μεταξύ άλλων και τα:

* *Η καρδία και τα καρδιακά φάρμακα*
* *Εγχειρίδιο φαρμακευτικής*

## Παραπομπές


## Πηγές
* Το λήμμα «Ανριζάν Φραγκίσκος» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 793

Κατηγορία:Βέλγοι ιατροί
Κατηγορία:Φυσιολόγοι
Κατάλογος πολιτικών κομμάτων στην Ανδόρα

Η Ανδόρα έχει ένα πολυκομματικό πολιτικό σύστημα. Το πολιτικό σύστημα στην Ανδόρα έχει αλλάξει δραματικά από την έγκριση του νέου Συντάγματος το 1993. Πριν από αυτό, δεν υπήρχε εθνική περιφέρεια στις εκλογές (δηλαδή δεν υπήρχαν εκπρόσωποι επικρατείας) και τα πολιτικά κόμματα περιορίζονταν ουσιαστικά στις εκάστοτε εκλογικές περιφέρειες.

## Κοινοβουλευτικά Κόμματα

### Εξωκοινοβουλευτικά κόμματα

## Παλαιότερα κόμματα

* Ανδόρα για την Αλλαγή *(Andorra pel Canvi)* 
* Δημοκρατικό Κέντρο της Ανδόρρας *(Centre Demòcrata Andorrà)* 
* 21ος Αιώνας *(Segle 21)* 
* Δημοκρατικό Κόμμα *(Partit Demòcrata)* 
* Δημοκρατική Ανανέωση (*Renovació Democrática*) 
* Εθνική Δημοκρατική Ομάδα *(Agrupament Nacional Democràtic)*
* Νέο Κέντρο *(Nou Centre)* 
* Ομάδα της ενοριακής Ένωσης Ανεξάρτητων *(Grup d'Unió Parroquial Independents)* 
* Οργανισμός του Ορντίνο *(Unió Parroquial d'Ordino)* 
* Μεταρρυθμιστικός Συνασπισμός *(Coalició Reformista)* 
* Κόμμα Ανανέωσης του Ορντίνο *(Partit Renovador d'Ordino)* 
* Η Ένωση, η κοινή λογική και η πρόοδος *(Unió, Seny i Progrés)* 
* Ενότητα και Ανανέωση *(Unitat i Renovació)* 

## Βλέπε επίσης

* Κατάλογος πολιτικών κομμάτων στην Αγία Λουκία
* Κατάλογος πολιτικών κομμάτων ανά χώρα
Κατηγορία:Πολιτικά κόμματα στην Ανδόρρα
Κομητεία Μουρ (Βόρεια Καρολίνα)

Η **Κομητεία Μουρ** (αγγλ.: *Moore County*) είναι κομητεία στην πολιτεία της Βόρειας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 99.727. Έδρα της κομητείας της είναι η Καρχηδόνα. Είναι μια συνοριακή κομητεία μεταξύ του Πιεμόντε και της παράκτιας πεδιάδας του Ατλαντικού.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,827 τ.χλμ, εκ των οποίων 1,807 τ.χλμ  είναι στεριά και 20 τ.χλμ (1,13%) καλύπτονται από ύδατα (λίμνες, ποτάμια).  Βρίσκεται κυρίως στην περιοχή του Πιεμπονγκσάντ, αν και μέρος της κομητείας εκτείνεται στην παράκτια πεδιάδα της πολιτείας.  Επιπλέον, η κομητεία βρίσκεται στην περιοχή Sandhills  και περίπου τα δύο τρίτα της γης της φιλοξενούν αμμώδη εδάφη. 

## Παραπομπές

## Εξωτερικοί σύνδεσμοι
* 
* Moore County Chamber of Commerce
* Moore County Historical Association
* Moore County NC History
* Go Sandhills History
* NCGenWeb Moore County, genealogy resources for the county

Κατηγορία:Κομητείες της Βόρειας Καρολίνας
Κομητεία Ντοτζ (Νεμπράσκα)

Η **Κομητεία Ντοτζ** (αγγλ.: *Dodge County*) είναι κομητεία στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 37.167 κάτοικοι.  Έδρα της κομητείας είναι το Φρίμοντ.  Η κομητεία σχηματίστηκε το 1855 και πήρε το όνομά της από τον γερουσιαστή της Άιοβα Αγκούστους Τσαρλ Ντοτζ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,410 τ.χλμ, εκ των οποίων 1,370 τ.χλμ είναι στεριά και 36 τ.χλμ (2,6%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Νεμπράσκα
Κομητεία Έσσεξ (Βερμόντ)

Η **Κομητεία Έσσεξ** (αγγλ.: *Essex County*) είναι κομητεία που βρίσκεται στην Πολιτεία Βερμόντ των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 5,920.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,750 τ.χλμ, εκ των οποίων 1,720 τ.χλμ  είναι ξηρά και 30 τ.χλμ (1,7%) είναι νερό. 
## Παραπομπές

## Εξωτερικοί σύνδεσμοι
* Καταχώριση Εθνικού Μητρώου Ιστορικών Τόπων για την Essex Co., Vermont
* Philip, Abenaki Indian Chief και Philip's Grant (Κομητεία Ορλεάνης και Έσσεξ)

Κατηγορία:Κομητείες του Βερμόντ
Λήμινγκτον (Οντάριο)

Το **Λήμινγκτον** (αγγλικά: Leamington) είναι πόλη και δήμος στην κομητεία Έσσεξ του Οντάριο του Καναδά. Με πληθυσμό 29.680 κατοίκους στην Καναδική Απογραφή του 2021, αποτελεί το δεύτερο μεγαλύτερο αστικό κέντρο στην κομητεία Ουίντσορ-Έσσεξ μετά την πόλη του Ουίντσορ. Περιλαμβάνει το εθνικό πάρκο Πόιντ Πήλι, το νοτιότερο σημείο της ηπειρωτικής χώρας του Καναδά.

Είναι η τοποθεσία ενός εργοστασίου επεξεργασίας τοματών που ανήκει στην Highbury Canco. Το εργοστάσιο ιδρύθηκε το 1908 και μέχρι το 2014 ανήκε στην εταιρεία H. J. Heinz. Έτσι, η πόλη είναι γνωστή από τον 20ο αιώνα ως η «πρωτεύουσα τομάτας στον Καναδά».

## Κλίμα
Το Λήμινγκτον βρίσκεται στον 42ο Παράλληλο, το ίδιο γεωγραφικό πλάτος με το Σικάγο, τη Βοστώνη, τα βόρεια σύνορα της Καλιφόρνια, της Ρώμης και της Σαραγόσα. Βρίσκεται στη βόρεια όχθη της λίμνης Ήρι, η οποία μετριάζει το κλίμα του.

## Παραπομπές


Κατηγορία:Πόλεις του Οντάριο
Πλύμπτον-Ουαϊόμινγκ

Το **Πλύμπτον-Ουαϊόμινγκ** (αγγλικά: Plympton-Wyoming) είναι κωμόπολη στην καναδική επαρχία του Οντάριο, η οποία βρίσκεται στην κομητεία Λάμπτον αμέσως ανατολικά της Σάρνια. Αποτελεί έδρα του συμβουλίου της κομητείας Λάμπτον.

Η κοινότητα έχει αγροτικό χαρακτήρα. Τα κύρια κέντρα οικισμού είναι το Ουαϊόμινγκ στα νότια της κοινότητας και το Έρρολ στα βόρεια. Άλλοι ακόμη μικρότεροι οικισμοί που μοιάζουν με χωριουδάκια βρίσκονται απλωμένοι σε όλη την κοινότητα. Το διαμέρισμα του Ουαϊόμινγκ οφείλει την ύπαρξή του στον Μεγάλο Δυτικό Σιδηρόδρομο, ως στάση στη σιδηροδρομική γραμμή μεταξύ της Σάρνια και του Λόντον που χτίστηκε στα μέσα του 19ου αιώνα.

Στην Απογραφή Πληθυσμού του 2021 που διεξήχθη από τη Στατιστική Υπηρεσία του Καναδά, το Πλύμπτον-Ουαϊόμινγκ είχε πληθυσμό 8.308 κατοίκους σε έκταση 318,86 τετραγωνικών χιλιομέτρων και πυκνότητα πληθυσμού 26,1/τ.χλμ.

## Παραπομπές


Κατηγορία:Πόλεις του Οντάριο
Λεωφόρος Μακαρίου (Λεμεσός)

Η  **Λεωφόρος Αρχιεπισκόπου Μακαρίου Γ΄** είναι μία από τις πιο πολυσύχναστες λεωφόρους στη Λεμεσό. Εκεί βρίσκονται πολλά καταστήματα λιανικής πώλησης, γραφεία, πύργοι και σχολεία. Οι εκδηλώσεις που πραγματοποιούνται στο δρόμο περιλαμβάνουν το καρναβάλι Λεμεσού, την παρέλαση της 25ης Μαρτίου και την παρέλαση της 28ης Οκτωβρίου.

## Ειδικότητες
Ο μεγάλος αριθμός καταστημάτων που βρίσκονται στο δρόμο την έκαναν τόσο γνωστή στους κατοίκους της πόλης. Πολλά υψηλά κτήρια είναι εγκατεστημένα στο δρόμο, συμπεριλαμβανομένου του κέντρου εμπορίου «Avenue 15», του πύργου "χωρίς γωνίες" «Safe Bulkers Tower» (βλ. εικόνα)  και της ψηλής σε ύψος πολυκατοικίας μικτής χρήσης«Cedar Oasis».  Τα τελευταία χρόνια υπήρξε τεράστια αύξηση της κατασκευής ακινήτων στην λεωφόρο, τα οποία έχουν θετικά επηρεάσει την οικονομία της Κύπρου. 

Αν και η λεωφόρος Μακαρίου καλύπτει τεράστια απόσταση, η οδός Ανεξαρτησίας θεωρείται ο κύριος εμπορικός δρόμος της πόλης. Παρόλ' αυτα, η Μακαρίου έχει μεγαλύτερο αριθμό γραφείων, γεγονός που την κάνει πολύ πιο προσιτή.

Η λεωφόρος είναι χώρος για μεγάλες εκδηλώσεις και για πολλές παρέλασεις που πραγματοποιούνται στην πόλη.

Το Λανίτειο λυκείο, το παλαιότερο λύκειο της πόλης, βρίσκεται στον δρόμο.

## Ιστορικό
Αν και με την πρόσφατη ανάπτυξη της λεωφόρου, η λεωφόρος ήταν ανύπαρκτη πριν από δύο δεκαετίες, εν τούτοις ο δρόμος λειτουργούσε ως «όριο» για την πόλη, καθώς δεν εκτεινόταν βόρεια από τον δρόμο. Από τη δεκαετία του 1950, η πόλη άρχισε να επεκτείνεται βόρεια, και έτσι η περιοχή γύρω από τον δρόμο άρχισε επίσης να αναπτύσσεται όπως στην σημερινή της εικόνα. Η κίνηση σημείωσε αύξηση όταν το Λανίτειο λύκειο μετακόμισε στο δρόμο, αφού το προηγούμενο κτίριο του σχολείου δεν ήταν σε θέση να φιλοξενήσει τον όγκο των μαθητών που εγγράφονταν.

Ο δρόμος ονομάζεται προς τιμή του πρώτου πρόεδρου της Κύπρου, του Αρχιεπισκόπου Μακαρίου Γ΄.

## Δείτε επίσης

* Λανίτειο Λύκειο

* Επαρχία Λεμεσού
* Κατάλογος εμπορικών κέντρων στην Κύπρο
* Κύπρος

## Παραπομπές

Κατηγορία:Επαρχία Λεμεσού
Κατηγορία:Λεμεσός
Κατηγορία:Αρχιεπίσκοπος Κύπρου Μακάριος Γ΄
Γκαμπριέλα Ίσλερ

Η **Γκαμπριέλα Ίσλερ** (πλήρες όνομα: *María Gabriela de Jesús Isler Morales* Μαρία Γκαμπριέλα ντε Χεσούς Ίσλερ Μοράλες, γεννημένη 21 Μαρτίου 1988) είναι Βενεζουελανή μοντέλο και Μις Υφήλιος το 2013. Προηγουμένως είχε κερδίσει το τίτλο Μις Βενεζουέλα 2012.

## Πρώιμη ζωή
Γεννήθηκε στην πόλη Βαλένθια της Βενεζουέλας, από Ελβετό-Γερμανό πατέρα και μια Βενεζουελανή μητέρα. Έχει σπουδάσει και ζήσει στο Μαρακάι από τότε που ήταν μικρή. Έχει πτυχίο στο management και marketing από το Universidad Tecnológica del Centro. Έχει Ελβετική και Γερμανική καταγωγή και Ελβετική υπηκοότητα. 

## Διαγωνισμοί ομορφιάς
### Μις Βενεζουέλα 2012
Ως Μις Γουάρικο, ήταν μία από τις 24 φιναλίστ στα Μις Βενεζουέλα 2012, κέρδισε το βραβείο Μις Elegance και Μις Βενεζουέλα 2012. Ως νικήτρια, εκπροσώπησε τη Βενεζουέλα στα Μις Υφήλιος 2013.

### Μις Υφήλιος 2013
Εκπροσώπησε τη Βενεζουέλα στα Μις Υφήλιος 2013, που πραγματοποιήθηκε στις 9 Νοεμβρίου στη Μόσχα, Ρωσία, όπου και κέρδισε. Έγινε η έβδομη καλλονή από την Βενεζουέλα που κερδίζει τον τίτλο.

## Παραπομπές


## Εξωτερικοί σύνδεσμοι

* Επίσημη ιστοσελίδα της Μις Βενεζουέλα
* Μις Βενεζουέλα La Nueva Era MB
* 10 πράγματα που δεν ήξερες για την Γκαμπριέλα Ίσλερ - YouTube

Κατηγορία:Βενεζουελάνοι μοντέλα
Κατηγορία:Μις Υφήλιος
Γιοστίν Πασέκ

Η **Γιοστίν Πασέκ** (πλήρες όνομα: *Yostin Lissette "Justine" Pasek Patiño* Γιοστίν Λισσέτ Πασέκ Πατίνιο, γεννημένη 27 Αυγούστου 1979) είναι Πολωνο-Παναμέζα μοντέλο, φιλάνθρωπος και Μις Υφήλιος το 2002. 

Αρχικά ήταν η 1η αναπληρωματική του διαγωνισμού Μις Υφήλιος 2002. Λίγους μήνες αργότερα η νικήτρια Οξάνα Φιόντοροβα παραιτήθηκε από τον τίτλο της για προσώπικους λόγους όπως είχε υποθεί και η Πασέκ έγινε η πρώτη 1η αναπληρωματική που στέφθηκε Μις Υφήλιος στα χρονικά του διαγωνισμού, μετά την εκθρόνιση της αρχικής νικήτριας.

## Πρώιμη ζωή
Γεννήθηκε στο Χάρκοβο της Σοβιετικής Ουκρανίας, από Παναμέζα μητέρα και Πολωνό πατέρα. Η οικογένεια της έζησε στην Σοβιετική Ουκρανία για ένα χρόνο, και αργότερα μετακόμισε στο χωριό του Βοζούτσιν της νοτιοανατολικής Πολωνίας, κοντά στα σύνορα με την Ουκρανία. Μετά την ολοκλήρωση των σπουδών της στη χημεία, η οικογένεια της εγκατέλειψε την Πολωνία και εγκαταστάθηκε στην Πόλη του Παναμά, όπου μεγάλωσε η Πασέκ.

## Μις Υφήλιος 2002
Μετά τη συμμετοχή της στο εθνικό διαγωνισμό Señorita Panamá 2001 στις 30 Αυγούστου 2001 κέρδισε τον τίτλο Señorita Panama Universe.

Εκπροσώπησε τη χώρα της στην 51ο διαγωνισμό Μις Υφήλιος 2002, που πραγματοποιήθηκε στο Coliseo Roberto Clemente του Σάν Χουάν στο Πουέρτο Ρίκο στις 29 Μαΐου 2002, όπου κατέκτησε τη θέση της 1ης αναπληρωματικής.

Τέσσερις μήνες μετά τον διαγωνισμό, η Πασέκ έγινε η πρώτη γυναίκα που ανέλαβε τον τίτλο όταν η πρώτη Μις Υφήλιος Οξάνα Φιόντοροβα εκθρονίστηκε από τον οργανισμό επειδή δεν εκπλήρωσε τα καθήκοντα της όπως προβλεπόταν στο συμβόλαιο της. 

Έγινε η πρώτη Παναμέζα και Κεντρικοαμερικανή που κερδίζει τον τίτλο της Μις Υφήλιος, μέχρι το 2023 όταν η Σέινις Παλάσιος έγινε η δεύτερη καλλονή από την Κεντρική Αμερική που κερδίζει τον τίτλο.

## Παραπομπές


## Εξωτερικοί σύνδεσμοι
* 

Κατηγορία:Πολωνοί μετανάστες
Κατηγορία:Παναμέζοι
Κατηγορία:Μις Υφήλιος
Κατηγορία:Παναμές μοντέλα
Κομητεία Μπέντφορντ (Βιρτζίνια)

Η **Κομητεία Μπέντφορντ** (αγγλ.: *Bedford County*) είναι κομητεία στην πολιτεία της Βιρτζίνια των Ηνωμένων Πολιτειών. Κατά την απογραφή του 2020, ο πληθυσμός ήταν 79.462 κάτοικοι.  Ο πληθυσμός της κομητείας έχει υπερδιπλασιαστεί από το 1980.  Έδρα της κομητείας της είναι η πόλη του Μπέντφορντ, η οποία ήταν ανεξάρτητη πόλη από το 1968 μέχρι την επανένταξή της στην κομητεία το 2013. 

Η κομητεία Μπέντφορντ δημιουργήθηκε το 1753 από τμήματα της κομητείας Λούνενμπουργκ και έγιναν αρκετές αλλαγές στην ευθυγράμμιση μέχρι να καθοριστούν τα σημερινά σύνορα το 1786. Η κομητεία ονομάστηκε προς τιμήν του Τζον Ράσελ, ενός Άγγλου πολιτικού και τέταρτου δούκα του Μπέντφορντ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,990 τ.χλμ, εκ των οποίων 1,950 τ.χλμ είναι στεριά και 40,0 τ.χλμ  (2,1%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Ρόκμπριτζ (βόρεια)
* Κομητεία Άμχερστ (βορειοανατολικά)
* Κομητεία Κάμπελ (νοτιοανατολικά)
* Κομητεία Πιτσιλβάνια (νότια)
* Κομητεία Φράνκλιν (νοτιοδυτικά)
* Κομητεία Ροανόκ (δυτικά)
* Κομητεία Μποτετούρτ (βορειοδυτικά)

## Παραπομπές


## Εξωτερικοί σύνδεσμοι
* Bedford Area Chamber of Commerce's website
* Bedford County government's website 
* Interactive Map of the Jefferson National Forest

Κατηγορία:Κομητείες της Βιρτζίνια
Κομητεία Μπέντφορντ (Πενσυλβάνια)

Η **Κομητεία Μπέντφορντ** (αγγλ.: *Bedford County*) είναι κομητεία στην κοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν 47.577 κάτοικοι.  Η έδρα της κομητείας είναι το Μπέντφορντ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,630 τ.χλμ, εκ των οποίων 2,620 τ.χλμ είναι στεριά και 10,0 τ.χλμ (0,5%) καλύπτονται από ύδατα (λίμνες, ποτάμια).  Έχει υγρό ηπειρωτικό κλίμα ( *Dfa* / *Dfb* ) και οι μέσες μηνιαίες θερμοκρασίες στην περιοχή του Μπέντφορντ κυμαίνονται από 28,1&nbsp;°F τον Ιανουάριο σε 72,0&nbsp;°F τον Ιούλιο. 

## Παρακείμενες Κομητείες
* Κομητεία Μπλερ (βόρεια)
* Κομητεία Χάντινγκτον (βορειοανατολικά)
* Κομητεία Φούλτον (ανατολικά)
* Κομητεία Allegany, Μέριλαντ (νότια)
* Κομητεία Σόμερσετ (δυτικά)
* Κομητεία Κάμπρια (βορειοδυτικά)

## Παραπομπές


Κατηγορία:Κομητείες της Πενσυλβάνια
Κομητεία Μπέντφορντ (Τενεσί)

Η **Κομητεία Μπέντφορντ** (αγγλ.: *Bedford County*) είναι κομητεία στην πολιτεία του Τενεσί των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 50.237 κάτοικοι.  Η έδρα της κομητείας του είναι το Σέλμπιβιλλ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,230 τ.χλμ, εκ των οποίων 1,227 τ.χλμ είναι στεριά και 3,0 τ.χλμ (0,2%) καλύπτονται από ύδατα (λίμνες, ποτάμια). 

## Παρακείμενες Κομητείες
* Κομητεία Ράδερφορντ (βόρεια)
* Κομητεία Κόφι (ανατολικά)
* Κομητεία Μουρ (νοτιοανατολικά)
* Κομητεία Λίνκολν (νοτιοδυτικά)
* Κομητεία Μάρσαλ (δυτικά)

## Παραπομπές


Κατηγορία:Κομητείες του Τενεσί
Κομητεία Μπέντον (Όρεγκον)

Η **Κομητεία Μπέντον** (αγγλ.: *Benton County*) είναι κομητεία στην πολιτεία του Όρεγκον των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 95.184 κάτοικοι.  Έδρα της κομητείας είναι η Κορβάλις.  Η κομητεία πήρε το όνομά της από τον Τόμας Χαρτ Μπέντον, έναν Αμερικανό γερουσιαστή που υποστήριξε τον αμερικανικό έλεγχο στη χώρα του Όρεγκον.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,760 τ.χλμ, εκ των οποίων 1,750 τ.χλμ είναι στεριά και 7,0 τ.χλμ  (0,4%) καλύπτονται από ύδατα (λίμνες, ποτάμια).  Είναι η τέταρτη μικρότερη κομητεία στο Όρεγκον κατά χερσαία έκταση και η τρίτη μικρότερη σε συνολική έκταση.

## Παρακείμενες Κομητείες
* Κομητεία Πολκ (βόρεια)
* Κομητεία Λίνκολν (δυτικά)
* Κομητεία Λιν (ανατολικά)
* Κομητεία Λέιν (νότια)

## Παραπομπές

## Εξωτερικοί σύνδεσμοι
* Ιστοσελίδα της κυβέρνησης της κομητείας Benton
* Επισιτιστική ανασφάλεια στην κομητεία Rural Benton

Κατηγορία:Κομητείες του Όρεγκον
Κομητεία Μπέντον (Ουάσινγκτον)

Η **Κομητεία Μπέντον** (αγγλ.: *Benton County*) είναι κομητεία που βρίσκεται στην πολιτεία της Ουάσινγκτον των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 206.873.  Η έδρα της κομητείας είναι το Πρόσερ,  και η μεγαλύτερη πόλη του είναι το Κένεγουίκ. Ο ποταμός Κολούμπια οριοθετεί τα βόρεια, νότια και ανατολικά όρια της κομητείας.

Η κομητεία δημιουργήθηκε από τις τότε μεγαλύτερες εκδόσεις της κομητείας Klickitat και της κομητείας Yakima στις 8 Μαρτίου 1905,  και ονομάστηκε από τον πολιτικό του Μιζούρι Τόμας Χαρτ Μπέντον .

## Γεωγραφία
Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 4,600 τ.χλμ, εκ των οποίων 4,400 τ.χλμ είναι στεριά και 160 τ.χλμ (3,4%) καλύπτονται από ύδατα (λίμνες, ποτάμια).  

## Παρακείμενες Κομητείες
* Κομητεία Γκραντ (βόρεια)
* Κομητεία Φράνκλιν (βορειοανατολικά)
* Κομητεία Walla Walla (ανατολικά)
* Κομητεία Umatilla, Όρεγκον (νοτιοανατολικά)
* Κομητεία Μόροου, Όρεγκον (νοτιοδυτικά)
* Κομητεία Klickitat (νοτιοδυτικά)
* Κομητεία Yakima (δυτικά)

## Παραπομπές

## Εξωτερικοί σύνδεσμοι
* Benton County (επίσημος ιστότοπος) 
* Ιστορικό Μουσείο της κομητείας East Benton
* Περιφερειακό Εμπορικό Επιμελητήριο Τριών Πόλεων

Κατηγορία:Κομητείες της Ουάσινγκτον
Κομητεία Μπέντον (Τενεσί)

Η **Κομητεία Μπέντον** (αγγλ.: *Benton County*) είναι κομητεία στην πολιτεία του Τενεσί των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 15.864 κάτοικοι.  Έδρα της κομητείας είναι το Κάμντεν.  

Η κομητεία δημιουργήθηκε τον Δεκέμβριο του 1835 και οργανώθηκε το 1836.  

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,130 τ.χλμ, εκ των οποίων 1,020 τ.χλμ είναι στεριά και 11,0 τ.χλμ (9,6%) καλύπτονται από ύδατα (λίμνες, ποτάμια). 

## Παρακείμενες Κομητείες
* Κομητεία Στιούαρτ (βόρεια)
* Κομητεία Χιούστον (βορειοανατολικά)
* Κομητεία Χάμφρεϊ (ανατολικά)
* Κομητεία Πέρι (νοτιοανατολικά)
* Κομητεία Ντεκέιτουρ (νότια)
* Κομητεία Κάρολ (δυτικά)
* Κομητεία Χένρι (βορειοδυτικά)

## Παραπομπές

## Εξωτερικοί σύνδεσμοι
* Κυβερνητικός ιστότοπος Benton County, TN
* Εμπορικό Επιμελητήριο Benton County-Camden
* Σχολεία Benton County
*   
* TNGenWeb

Κατηγορία:Κομητείες του Τενεσί
Τάσος Ζαχόπουλος

Ο **Αναστάσιος- Τάσος - Ζαχόπουλος** (γεννημένος στις 4 Φεβρουαρίου 1975 στην Θεσσαλονίκη) είναι Έλληνας παλαίμαχος ποδοσφαιριστής, ο οποίος κατά τη διάρκεια της ποδοσφαιρικής του καριέρας αγωνίζονταν κυρίως στη θέση του κεντρικού αμυντικού.
## Ποδοσφαιρική καριέρα
## Άρης Θεσσαλονίκης
Ο Ζαχόπουλος ξεκίνησε την καριέρα του από την ερασιτεχνική ομάδα της **Αστραπής Διοικητηρίου** και το 1992 πήρε μεταγραφή για τοn Άρη Θεσσαλονίκης.. Αρχικά αγωνίστηκε με τους ερασιτέχνες της ομάδας, έχοντας για συμπαίκτες τον Τραϊανό Δέλλα και τον Σταύρο Λαμπριάκο ενώ το 1993 πραγματοποίησε το ντεμπούτο του στην πρώτη ομάδα, και πιο συγκεκριμένα στις 5 Σεπτεμβρίου 1993, μπαίνοντας ως αλλαγή στο 46ο λεπτό του αγώνα Νάουσα-Άρης 1-4. Εκείνη την πρώτη του σεζόν με τον Άρη πραγματοποίησε 7 συμμετοχές, αλλά την επόμενη σεζόν κατέγραψε μόνο 2 συμμετοχές, μια για το πρωτάθλημα και μια για το κύπελλο. Τις επόμενες σεζόν είχε πιο ενεργή συμμετοχή χωρίς όμως ποτέ να σταθεροποιηθεί στην βασική εντεκάδα. 

Στους «κίτρινους» αγωνίστηκε κατά βάση στην Α’ Εθνική αλλά και μια χρονιά, στη Β΄ Εθνική (1997-98). Είχε δε συνολικά 74 συμμετοχές και σημείωσε 1 τέρμα. Αναλυτικότερα είχε 39 συμμετοχές στην Superleage, 20 συμμετοχές στη Β΄ Εθνική και 15 συμμετοχές και 1 τέρμα στο Κύπελλο Ελλάδας. Σημείωσε το μοναδικό του τέρμα με τον Άρη, στις 20 Αυγούστου 1995 στον αγώνα Κυπέλλου, Άρης – Χαραυγιακός 9-0, σκοράροντας το 2ο τέρμα της ομάδας του.  Παρέμεινε στον Άρη μέχρι τον Ιούνιο του 1998 όταν και έληξε το συμβόλαιο του με την ομάδα.

## Πανιώνιος
Αμέσως μετά, υπέγραψε συμβόλαιο συνεργασίας με τον Πανιώνιο  και πραγματοποίησε μια μεστή χρονιά η οποία σημαδεύτηκε από την εντυπωσιακή πορεία της ομάδας στο Κύπελλο Κυπελλούχων της σεζόν 1998-99, φτάνοντας ως τα προημιτελικά του θεσμού. Με προπονητή του Πανιωνίου τον Ιρλανδό, Ρόνι Γουίλαν, ο Ζαχόπουλος αγωνίστηκε και στα 6 ευρωπαϊκά παιχνίδια της ομάδας, η οποία απέκλεισε αρχικά την φιλανδική Χάκα και στη συνέχεια τον Απόλλωνα Λεμεσού, για να αποκλειστεί τελικά από την τρομερή Λάτσιο εκείνης της περιόδου, γνωρίζοντας δυο βαριές ήττες. 
## Αθηναϊκός
Το καλοκαίρι του 1999, βλέποντας τον Πανιώνιο να ενισχύει την αμυντική του γραμμή με νέες προσθήκες, ζήτησε να μείνει ελεύθερος και τελικά απεδέχθη της πρόταση συνεργασίας που του κατέθεσε ο Αθηναϊκός.. Αν και παρέμεινε στο δυναμικό της ομάδας, δεν αγωνίστηκε καθόλου μέχρι το Δεκέμβρη του 1999 με την ομάδα του Βύρωνα.

Το Γενάρη του 2000, συνέχισε στα Τρίκαλα, όπου και ολοκλήρωσε την καριέρα του το επόμενο καλοκαίρι. 
## Παραπομπές

## Πηγές
* Προφίλ Τ. Ζαχόπουλου στο transfermarkt.com
* Tasos Zachopoulos at besoccer.com
## Παραπομπές

## Εξωτερικοί σύνδεσμοι
*Anastasios Zachopoulos at www.worldfootball.net

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Ντέρεκ Μαχόν

Ο **Ντέρεκ Μαχόν** (αγγλικά: Derek Mahon)  (23 Νοεμβρίου 1941 - 1 Οκτωβρίου 2020)  ήταν Ιρλανδός ποιητής και μεταφραστής.

Με τον Μάικλ Λόνγκλεϊ, τον Πολ Μαλντούν και τον νομπελίστα Σέιμους Χίνι συγκαταλέγεται στους σημαντικότερους σύγχρονους ποιητές της Βόρειας Ιρλανδίας.

## Βιογραφικά στοιχεία
Γεννήθηκε στο Μπέλφαστ το 1941 σε προτεσταντική εργατική οικογένεια. Ο πατέρας του εργαζόταν σε ναυπηγείο και η μητέρα του σε κλωστοϋφαντουργία. Ο συγγραφέας δήλωσε ότι στα παιδικά του χρόνια ήταν κάπως ονειροπόλος και μοναχικός. Από μικρός ενδιαφερόταν για τη λογοτεχνία και δημοσίευσε ποιήματα σε σχολικά περιοδικά. Σπούδασε στο κολλέγιο Τρίνιτι του Δουβλίνου από το οποίο αποφοίτησε το 1965. Στη συνέχεια σπούδασε γαλλικά στη Σορβόννη. Το 1966, ταξίδεψε στον Καναδά και τις Ηνωμένες Πολιτείες. Επιστρέφοντας το 1968 εργάστηκε ως καθηγητής στο Δουβλίνο και δημοσίευσε την πρώτη του ποιητική συλλογή, *Νυχτερινό πέρασμα,* μια συλλογή 28 ποιημάτων, τα οποία σκιαγραφούν ξεκάθαρα το όραμα του συγγραφέα για τη ζωή. Αργότερα εργάστηκε ως κριτικός και δημοσιογράφος στο Λονδίνο. Το 2007 τιμήθηκε με το λογοτεχνικό βραβείο Ντέιβιντ Κοέν. 

Τον Μάρτιο του 2020, στην αρχή της πανδημίας COVID-19, το ιρλανδικό ραδιοφωνικό εθνικό πρόγραμμα ειδήσεων ολοκλήρωσε τη βραδινή του εκπομπή με τον ποιητή να διαβάζει το ποίημά του *Όλα θα πάνε καλά*.

Πέθανε την 1η Οκτωβρίου 2020 σε ηλικία 78 ετών, στο Κορκ. 

## Λογοτεχνικό έργο
Με στιβαρή μόρφωση και μεγάλες λογοτεχνικές γνώσεις, ο Ντέρεκ Μαχόν υπήρξε μια σημαντική ποιητική φωνή στην πολυτάραχη Βόρεια Ιρλανδία. Στην εποχή του ελεύθερου στίχου χρησιμοποιούσε συχνά κλασικά μέτρα και ρυθμούς και προτιμούσε αυστηρές φόρμες. Συχνά χρησιμοποιούσε στίχους με ομοιοκαταληξία. Μεταξύ των θεμάτων που τον απασχόλησαν είναι η εξορία και η μοναξιά. Ενδιαφέρθηκε επίσης για την ποιητική επανερμηνεία της εικαστικής τέχνης, κυρίως για την ολλανδική και φλαμανδική τέχνη του 17ου αιώνα.

Πέραν του ποιητικού έργου, ασχολήθηκε με τη μετάφραση. Μετέφρασε αρχαία λογοτεχνία - έργα του Σοφοκλή και του Γιουβενάλη, γαλλική λογοτεχνία - έργα των Ρακίνα, Μολιέρου, Νερβάλ, Μπωντλαίρ, Εντμόν Ροστάν, Πωλ Βαλερύ, Σαιν-Τζον Περς κ.ά.

## Επιλογή έργων

* *Night-Crossing* (1968)
* *Lives* (1972)
* *The Snow Party* (1975)
* *Poems 1962–1978* (1979)
* *Courtyards in Delft* (1981)
* *The Hunt By Night* (1982)
* *Antarctica* (1985)
* *Selected Poems* (1990)
* *Selected Poems* (1991)
* *The Yaddo Letter* (1992)
* *The Hudson Letter* (1995)
* *The Yellow Book* (1997)
* *Collected Poems* (1999)
* *Selected Poems* (2000)
* *Harbour Lights* (2005)
* *An Autumn Wind* (2010)

## Παραπομπές


Κατηγορία:Ιρλανδοί ποιητές
Κατηγορία:Βρετανοί ποιητές
Δικαιώματα ΛΟΑΤ στην Αλβανία

[thumb|''Παρέλαση υπερηφάνειας'' με ποδήλατα το 2016 στα [Τίρανα]]
thumb|Η 7η Παρέλαση υπερηφάνειας στα Τίρανα
Τα ΛΟΑΤ+ άτομα στην Αλβανία αντιμετωπίζουν νομικές προκλήσεις που δεν αντιμετωπίζουν οι μη ΛΟΑΤ κάτοικοι, αν και τα ΛΟΑΤ άτομα προστατεύονται βάσει της συνολικής νομοθεσίας κατά των διακρίσεων. Τόσο οι σεξουαλικές δραστηριότητες ομοφυλόφιλων ανδρών όσο και γυναικών είναι νόμιμες στην Αλβανία από το 1995, αλλά τα νοικοκυριά με επικεφαλής ομόφυλα ζευγάρια δεν δικαιούνται την ίδια νομική προστασία που παρέχεται σε ζευγάρια αντίθετου φύλου, με τα ομόφυλα σύμφωνα συμβίωσης να μην αναγνωρίζονται στη χώρα σε οποιαδήποτε μορφή.

Η Αλβανία, στο σύνολό της, θεωρείται αρκετά συντηρητική, ειδικά στις δημόσιες αντιδράσεις σχετικά με τα δικαιώματα των λεσβιών, των ομοφυλόφιλων, των αμφιφυλόφιλων, των τρανς (ΛΟΑΤ+) και της προβολής των ΛΟΑΤ ατόμων· ωστόσο, η νομοθεσία κατά των διακρίσεων έκανε την Διεθνή Ένωση Λεσβιών, Ομοφυλοφίλων, Αμφιφυλοφίλων, Διεμφυλικών και Διαφυλικών Ευρώπης (ILGA-Europe) να θεωρεί την Αλβανία ως μία από τις ελάχιστες χώρες στην Ευρώπη που απαγορεύουν ρητά τις διακρίσεις για λόγους ταυτότητας φύλου. Η Αλβανία έχει επικυρώσει το Πρωτόκολλο υπ' αριθμόν 12 της Ευρωπαϊκής Σύμβασης για την Προάσπιση των Δικαιωμάτων του Ανθρώπου και των Θεμελιωδών Ελευθεριών· επιπλέον, η Αλβανία υπέγραψε τη Διακήρυξη του 2007 του ΟΗΕ για τον Σεξουαλικό Προσανατολισμό και την Ταυτότητα Φύλου.

Το 2015, η Διεθνής Ένωση Λεσβιών, Ομοφυλοφίλων, Αμφιφυλοφίλων, Διεμφυλικών και Διαφυλικών Ευρώπης κατέταξε την Αλβανία στην 19η θέση όσον αφορά τα δικαιώματα ΛΟΑΤ σε 49 παρατηρηθείσες ευρωπαϊκές χώρες. Εν τω μεταξύ, στην τελευταία έκθεση του 2022, η έλλειψη προόδου έκανε την Αλβανία να καταταχθεί ως η 28η χώρα στην Ευρώπη, μεταξύ 49 χωρών που παρατηρήθηκαν.

## Παραπομπές


Αλβανία
Κατηγορία:Κοινωνία της Αλβανίας
Ασφοδελίνη

Η **ασφοδελίνη** (επιστημονική-λατινική ονομασία *Asphodeline*) είναι γένος μονοκοτυλήδονων φυτών, που ανήκει στην οικογένεια της αλόης, τα ασφοδελοειδή, και ορίσθηκε περιγραφόμενο για πρώτη φορά ως γένος το 1830. Οι ασφοδελίνες είναι φυτά ιθαγενή της ανατολικής Λεκάνης της Μεσογείου και της  Μέσης Ανατολής, με κατανομή από την Ιταλία και την Αλγερία στα δυτικά μέχρι το Ιράν στα ανατολικά.

Τα φυτά του γένους φθάνουν σε ύψος έως 1,2 μέτρο και φύονται σε καλώς αποστραγγιζόμενα εδάφη. Γενικώς έχουν σαρκώδεις ρίζες και αρωματικά άνθη σε υψηλά και λεπτά στελέχη, που μοιάζουν με κίτρινα αστεράκια και βγαίνουν τον Μάιο και τον Ιούνιο. Τα φύλλα είναι πράσινα με γαλαζωπή απόχρωση. Χρειάζεται τουλάχιστον μία τριετία προτού ένα νέο φυτό ανθίσει για πρώτη φορά. Κάποια είδη καλλιεργούνται ωστόσο για τα κίτρινα άνθη τους, που αποτελούν πάντοτε μια ενδιαφέρουσα προσθήκη στον κήπο στα τέλη της άνοιξης. Τα άνθη ανοίγουν με φαινομενικά τυχαία σειρά και το καθένα δεν διαρκεί για πολύ, αλλά αναπληρώνεται γρήγορα, καθώς νέα άνθη ξεπροβάλλουν συνεχώς μέχρι το τέλος της περιόδου της ανθοφορίας.

## Είδη
Σήμερα γίνονται ευρύτερα αποδεκτά τα εξής 17 είδη στο γένος *Asphodeline*:

# *Asphodeline anatolica*, Tuzlaci - Τουρκία
# *Asphodeline baytopiae*, Tuzlaci - Τουρκία, Συρία
# *Asphodeline brevicaulis* (Bertol.) J.Gay από Baker - από την Ελλάδα έως το Ιράν
# *Asphodeline cilicica*, Tuzlaci - Τουρκία
# *Asphodeline damascena* (Boiss.) Baker - Τουρκία, Συρία
# *Asphodeline globifera*, J.Gay από Baker - Τουρκία, Συρία
# *Asphodeline liburnica* (Scop.) Rchb. - Ιταλία, νότια Βαλκάνια, Αιγαίο
# *[[Ασφοδελίνη η κίτρινη|Asphodeline lutea]]* (L.) Rchb. - από Αλβανία έως Τουρκία
# *Asphodeline peshmeniana*, Tuzlaci - Τουρκία 
# *Asphodeline prismatocarpa*, J.Gay από Boiss. - Τουρκία 
# *Asphodeline prolifera* (M.Bieb.) Kunth - Καύκασος, Ιράν, Τουρκία
# *Asphodeline recurva*, Post - Τουρκία, Συρία, Ιορδανία
# *Asphodeline rigidifolia* (Boiss. & Heldr.) Baker - Τουρκία
# *Asphodeline sertachiae*, Tuzlaci - Τουρκία
# *Asphodeline taurica* (Pall. από M.Bieb.) Endl. - από Αλβανία έως Καύκασο
# *[[Asphodeline tenuior]]* (Fisch. από M.Bieb.) Ledeb. - Καύκασος, Ιράν, Τουρκία
# *Asphodeline turcica*, Tuzlaci - Τουρκία

## Παραπομπές


Ασφοδελινη
Ρενέ Λουίς Ντεφονταίν

Ο **Ρενέ Λουίς Ντεφονταίν** (γαλλ. *René Louiche Desfontaines*, 14 Φεβρουαρίου 1750 &ndash; 16 Νοεμβρίου 1833) ήταν Γάλλος βοτανολόγος.

Ο Ντεφονταίν γεννήθηκε κοντά στο Τρανμπλαί της Βρετάνης και μαθήτευσε αρχικώς στο Κολέγιο της Ρεν. Το 1773 εγκαταστάθηκε στο Παρίσι για να σπουδάσει ιατρική. Το ενδιαφέρον του για τη βοτανική ξεκίνησε από διαλέξεις που έδινε ο Λουί Γκυγιώμ Λεμονιέ στον ''Jardin des plantes'' (βοτανικό κήπο). Μετέβαλε έτσι το πεδίο των σπουδών του και αρίστευσε στις νέες του μελέτες, τόσο ώστε εκλέχθηκε μέλος της Γαλλικής Ακαδημίας Επιστημών το 1783. Υπήρξε πάντως και μέλος της γαλλικής Εθνικής Ακαδημίας Ιατρικής.

Πέρασε δύο έτη στην Τυνησία και την Αλγερία, επιστρέφοντας με μία μεγάλη συλλογή δειγμάτων φυτών. Συνέγραψε το δίτομο έργο *Flora Atlantica* (= «Η χλωρίδα του Άτλαντος», 1798-1799), που περιέγραφε και όριζε για πρώτη φορά 300 γένη φυτών.

Εκτός της βοτανικής, ο Ντεφονταίν είχε συνεισφορά και στην ορνιθολογία. Παρουσίασε τα ευρήματα των ταξιδιών του στην Αφρική σε ένα τεύχος των *Memoires de L'Académie Royale des Sciences*. Παρά το ότι αυτό το τεύχος αντιστοιχεί στο έτος 1787, δεν εκδόθηκε παρά το 1789, ως μέρος της *Histoire de L'Académie Royale de Sciences* και σχεδόν χάθηκε μέσα στη Γαλλική Επανάσταση.

Το 1786 διορίσθηκε καθηγητής της βοτανικής στον *Jardin des Plantes*, διαδεχόμενος τον Λεμονιέ. Αργότερα έγινε διευθυντής του Εθνικού Μουσείου Φυσικής Ιστορίας, υπήρξε ένας από τους ιδρυτές του Ινστιτούτου της Γαλλίας και πρόεδρος της Γαλλικής Ακαδημίας Επιστημών. Κατά τους επαναστατικούς χρόνους διορίσθηκε στην Προσωρινή Επιτροπή Τεχνών.

Ο Ντεφονταίν δημιούργησε ένα φυτολόγιο γνωστό με την επωνυμία *Flora Atlantica*, που έχει 1.480 δείγματα και περιέχει πολλά δείγματα με βάση τα οποία ορίσθηκαν είδη της Λεκάνης της Μεσογείου. Κληρονομήθηκε στην πόλη των Παρισίων μετά τον θάνατό του.

Αμφότερα τα γένη *[[Desfontainia]]* και *[[Fontanesia]]* ονομάσθηκαν έτσι προς τιμή αυτού του επιστήμονα.

* Η πρότυπη συντομογραφία **Desf.** χρησιμοποιείται διεθνώς για να υποδηλώσει τον Ρενέ Λουίς Ντεφονταίν σε επιστημονικές αναφορές βοτανικών ονομασιών.

## Εργογραφία
thumb|Ο α΄ τόμος του ''Flora atlantica'', 1797
* 
* 
* 

## Παραπομπές


## Πηγές
* 
* Το λήμμα «Ντεφονταίν Ρενέ» στη *Νέα Ελληνική Εγκυκλοπαίδεια* «Χάρη Πάτση», τόμος 18, σελ. 485

Κατηγορία:Γάλλοι βοτανολόγοι
Κατηγορία:Ορνιθολόγοι
Μάικλ Λόνγκλεϊ

Ο **Μάικλ Λόνγκλεϊ** (αγγλικά: Michael Longley) (27 Ιουλίου 1939 - 22 Ιανουαρίου 2025) ήταν Ιρλανδός ποιητής, ένας από τους σημαντικότερους σύγχρονους ποιητές της Βόρειας Ιρλανδίας.

## Βιογραφικά στοιχεία
Γεννήθηκε το 1939 στο Μπέλφαστ της Βόρειας Ιρλανδίας από Άγγλους γονείς που μετακόμισαν στο Μπέλφαστ από το Λονδίνο το 1927. Είχε έναν δίδυμο αδερφό και μια αδερφή. 

Το 1958 άρχισε να σπουδάζει κλασική φιλολογία στο κολλέγιο Τρίνιτι του Δουβλίνου και μετά την αποφοίτησή του εργάστηκε ως καθηγητής στο Δουβλίνο, το Λονδίνο και το Μπέλφαστ. Στο Μπέλφαστ το 1964 ήρθε σε επαφή με την *Ομάδα του Μπέλφαστ*, έναν άτυπο ποιητικό κύκλο που περιλάμβανε επίσης τους Σέιμους Χίνι και Ντέρεκ Μαχόν εκείνη την εποχή. Το 1969 εξέδωσε την πρώτη του ποιητική συλλογή. Έχει επίσης γράψει για το ραδιόφωνο του BBC, το λογοτεχνικό περιοδικό *Encounter* και το σατιρικό περιοδικό *The Phoenix*. 

Η ποίησή του παρουσιάζει επιρροές από την κλασική μετρική και την κλασική ελληνική και ρωμαϊκή μυθολογία, αντλεί συχνά από τα ομηρικά έπη, αλλά συνδέεται επίσης με τη σύγχρονη ιστορία και το παρόν. Αγαπημένα θέματα είναι ο έρωτας, η φύση και η σύγκρουση στη Βόρεια Ιρλανδία. 

Έλαβε, μεταξύ άλλων, το βραβείο ποίησης Κόστα το 1991, το βραβείο Hawthornden 2000 και το 2001 το βραβείο Τ.Σ. Έλιοτ καθώς και το Χρυσό Μετάλλιο της Βασίλισσας για την Ποίηση. Το 2015, τιμήθηκε με το καναδικό λογοτεχνικό βραβείο Γκρίφιν. Το 2017 ο Λόνγκλεϊ έλαβε το *Βραβείο PEN Pinter* και το 2022 του απονεμήθηκε το ιταλικό Διεθνές Βραβείο Ποίησης Φελτρινέλι με χρηματικό έπαθλο 250.000 ευρώ. 

Ο Λόνγκλεϊ ήταν διευθυντής του Συμβουλίου Τεχνών της Βόρειας Ιρλανδίας από το 1970 έως το 1991, έτος της συνταξιοδότησής του. Είναι μέλος της Βασιλικής Εταιρείας Λογοτεχνίας και μέλος της Aosdána, ένωσης Ιρλανδών συγγραφέων και καλλιτεχνών, μέλος της Αμερικανικής Ακαδημίας Τεχνών και Επιστημών από το 2009. Το 2015 εξελέγη επίτιμος πολίτης της πόλης του Μπέλφαστ. Είναι επίτιμος διδάκτορας στο πανεπιστήμιο του Μπέλφαστ από το 1995 και στο κολλέγιο Τρίνιτι του Δουβλίνου από το 1999. Το 2010 του απονεμήθηκε ο τίτλος μέλους του Τάγματος της Βρετανικής Αυτοκρατορίας.

Ο Μάικλ Λόνγκλεϊ ζούσε στο Μπέλφαστ. Ήταν παντρεμένος με την Έντνα Λόνγκλεϊ, κριτικό της σύγχρονης ιρλανδικής και βρετανικής ποίησης, με την οποία απέκτησε τρία παιδιά. 

Απεβίωσε στις 22 Ιανουαρίου 2025, σε ηλικία 85 ετών. 

## Επιλογή έργων
 
* 1969: *No Continuing City*
* *1973:* *An Exploded View*
* 1976: *Man Lying on a Wall*
* 1979: *The Echo Gate*
* *1995:* *The Ghost Orchid*
* 1998: *Broken Dishes*
* 2000: *The Weather in Japan*
* 2004: *Snow Water*
* 2006: *Collected Poems*
* 2009: *Gorse Fires*
* 2011: *A Hundred Doors*
* 2020: *Homer's Octopus* 
** *Το χταπόδι του Ομήρου κι άλλα ποιήματα*, μτφ. Χάρης Βλαβιανός, εκδ. Πατάκης 

## Παραπομπές


Κατηγορία:Ιρλανδοί ποιητές
Κατηγορία:Βρετανοί ποιητές
Kehila Kedosha Janina

Η **Kehila Kedosha Janina** (Ιερά Κοινότητα Ιωαννίνων) είναι μια συναγωγή που βρίσκεται στην οδό Broome 280 μεταξύ των οδών Allen και Eldridge στη γειτονιά *Lower East Side* του Μανχάταν της Νέα Υόρκης στις Ηνωμένες Πολιτείες.

Η συναγωγή είναι η μόνη ρωμανιώτικη συναγωγή στο δυτικό ημισφαίριο. Οι ρομανιώτικες παραδόσεις είναι ξεχωριστές από αυτές του Σεφαραδίτικου Ιουδαϊσμού και του Ιουδαϊσμού Ασκενάζι, έλκοντας την καταγωγή τους στην Ανατολική Μεσόγειο για σχεδόν 2000 χρόνια, πολύ πριν από την Ισπανική Ιερά Εξέταση.

## Κτίριο
Το κτίριο χτίστηκε μεταξύ 1925 και 1927 και σχεδιάστηκε από τον αρχιτέκτονα *Sydney Daub* σε ρυθμο Classical Revival και Moorish Revival. Xαρακτηρίστηκε διατηρητέο το 1999. Υποβλήθηκε σε σημαντική αποκατάσταση το 2006 από τον αρχιτέκτονα *Leonard Colchamiro*, απόγονο ενός από τους αρχικους ιδρυτές της κοινότητας.

Η Kehila Kedosha Janina είναι κάπως ασυνήθιστη για μια συναγωγή Ρωμανιώτων καθώς εκτείνεται βόρεια νότια με το Ehal στη βόρεια πλευρά (οι συναγωγές των Ρωμανιώτων συνήθως εκτείνονται από ανατολικά προς δυτικά), το bimah βρίσκεται στο κέντρο του κύριου ιερού (οι περισσότερες συναγωγές Ρωμανιώτες τοποθετούν το bimah στον δυτικό τοίχο), και η εσωτερική σκάλα για το γυναικωνίτη. Είναι χαρακτηριστικό το γεγονός ότι άνδρες και γυναίκες κάθονται χωριστά (χαρακτηριστικό όλων των ορθόδοξων συναγωγών). Ο γυναικωνίτης του δεύτερου ορόφου περιέχει ένα μουσείο με τεχνουργήματα, εκθέματα και εβραϊκά αντικείμενα σχετικά με τον εβραϊσμό στην Ελλάδα, καθώς και ένα κατάστημα με είδη δώρων.

## Παραπομπές


Κατηγορία:Συναγωγές
Κατηγορία:Κτίρια και κατασκευές στη Νέα Υόρκη
Καταφρόνιος

Ο **Καταφρόνιος** ήταν Έπαρχος Αιγύπτου (*Praefectus Aegypti*) από το 356 έως το 357. Λίγο πριν αναλάβει έπαρχος είχε εκδιωχθεί από την Αλεξάνδρεια ο Αθανάσιος, και 4 μέρες μετά την άφιξή του στην πόλη ξέσπασαν ταραχές από τους εθνικούς. Κατάγονταν από την Βύβλο της Φοινίκης. Σε αυτόν απευθύνεται η επιστολή 521 του Λιβάνιου.

## Έπαρχος Αιγύπτου
Ο Καταφρόνιος έφτασε στην Αλεξάνδρεια στις 10 Ιουνίου 356 μαζί με τον κόμη Ηράκλειο, τον δούκα Σεβαστιανό και τον καθολικό (*rationalis*) Φαυστίνο. Ο Ηράκλειος έφερε μαζί του επιστολή του Κωνστάντιου για την απέλαση του επισκόπου της Αλεξάνδρειας Αθανάσιου. Είχε προηγηθεί η έφοδος του δούκα Συριανού στην εκκλησία του Αγίου Θεωνά την νύχτα της 8ης Φεβρουαρίου του 356 όπου ιερουργούσε ο Αθανάσιος, και ο οποίος κατάφερε να διαφύγει. Ο αρειανός Κωνστάντιος στη συνέχεια διόρισε επίσκοπο της πόλης τον επίσης αρειανό Γεώργιο τον Καππαδόκη. Τέσσερις ημέρες μετά την άφιξή του Καταφρόνιου στην πόλη ξέσπασαν ταραχές από τους εθνικούς, οι οποίοι αρχικά επιτέθηκαν σε χριστιανούς πιστούς στον Αθανάσιο σε εκκλησία στον χώρο του Καισάριου και στη συνέχεια έκαναν θυσία. Αν και ο Αθανάσιος θεωρεί ότι η ταραχές ήταν καθοδηγούμενες από τον Καταφρόνιο και τους υπόλοιπους απεσταλμένους του αυτοκράτορα, σύμφωνα με τον Haas οι αιτίες πιθανώς ήταν, αφενός το κενό από τον διορισμό του νέου επισκόπου μέχρι την άφιξή του στην πόλη, που διατάραξε τις λεπτές θρησκευτικές ισορροπίες στην πόλη, και αφετέρου το γεγονός ότι οι εθνικοί, που προηγουμένως συντάσσονταν μαζί με τους αρειανούς, άρχισαν να διαβλέπουν την επέκταση της κατασταλτικής πολιτικής του αυτοκράτορα και πέρα από τους μη αρειανούς χριστιανούς, γεγονός που σηματοδοτούνταν και από την επιλογή του Καταφρόνιου στην θέση του επάρχου. Ο Hass επιπλέον υποθέτει ότι ο Κωνστάντιος να διόρισε έπαρχο μετά τον Καταφρόνιο, τον εθνικό Παρνάσιο το 357 για να καθησυχάσει τους εθνικούς.

## Παραπομπές




## Πηγές
* 
* 

## Εξωτερικοί σύνδεσμοι
Επιστολή 521 του Λιβάνιου προς τον Καταφρόνιο

Κατηγορία:Ρωμαίοι αξιωματούχοι
Τατβάν

Το **Τατβάν** (κουρδικά: Tetwan, αρμενικά: Դատվան **Ντετβάν**, τουρκικά: Tatvan) είναι κουρδική πόλη στη δυτική όχθη της λίμνης Βαν, στην επαρχία Μπιτλίς του Βόρειου Κουρδιστάν της ανατολικής Τουρκίας. Ο πληθυσμός του είναι 79.214 κάτοικοι (2021), καθιστώντας τον τον πολυπληθέστερο δήμο της επαρχίας.

## Παραπομπές


Κατηγορία:Κουρδικοί οικισμοί στην Τουρκία
Αμεντί

Το **Αμεντί** ή η **Αμεντίγια** (· · λισανίντ νοσάν: עמידיא ʿAmədya) είναι πόλη στο Κυβερνείο Ντοχούκ του Ιρακινού Κουρδιστάν του Ιράκ. Είναι κτισμένο πάνω σε οροπέδιο στην ευρύτερη κοιλάδα του ποταμού Λύκου.

Η ιστορία του Αμεντί χρονολογείται από το 3000 π.Χ. Στο κέντρο της πόλης βρίσκεται ένα παλαιό φρούριο, το οποίο έδωσε το όνομά του στην πόλη. Σύμφωνα με τον Ιμπν αλ-Αθίρ, το όνομα του φρουρίου ήταν Ασίμπ. Αφού κατέκτησε ο Νουρεντίν Ζενγκί την περιοχή το 1142, δόθηκε στην πόλη το όνομα Ιμάντιγε ή Αμέντιγε. Από τον 13ο έως τον 19ο αιώνα, το Αμεντί ήταν η έδρα του κουρδικού πριγκιπάτου του Μπαντινάν.

## Παραπομπές


Κατηγορία:Πόλεις του Ιρακινού Κουρδιστάν
Κατηγορία:Πρωτεύουσες διαμερισμάτων του Ιράκ
Ισμήνη (φυτό)

Η **ισμήνη** (επιστημονική-λατινική ονομασία *Ismene*) είναι γένος αγγειόσπερμων ποωδών φυτών, που ανήκει στην οικογένεια του νάρκισσου, τα αμαρυλλιδοειδή, και στην αγγλική είναι γνωστός και με την κοινή ονομασία **περουβιανός νάρκισσος** (*Peruvian daffodil*). Μέχρι σήμερα όλα τα γνωστά είδη του γένους είναι ιθαγενή του Περού και του κράτους του Ισημερινού, αλλά καλλιεργούνται ευρύτατα από τον άνθρωπο και σε άλλες ηπείρους ως καλλωπιστικά φυτά για τα μεγάλα και «φανταχτερά» λουλούδια τους.

Οι ισμήνες σχηματίζουν πολυετείς αλλά μαλακούς βολβούς, που μοιάζουν πολύ με εκείνους του γένους *[[Hymenocallis]]*, στο οποίο συχνά εντασσόταν το *Ismene* κατά το παρελθόν. Ωστόσο η μορφολογία των ισμηνών διαφέρει σε σημαντικά σημεία: τα χλωρά μέρη του φυτού, η γεωγραφική κατανομή στη φύση και ο αριθμός των χρωματοσωμάτων διαφέρουν από το ένα γένος στο άλλο.

## Είδη
Σήμερα γίνονται ευρύτερα αποδεκτά τα εξής δέκα είδη στο γένος *Asphodeline* (παρατίθεται και η γεωγραφική κατανομή του κάθε είδους):

* *[[Ismene amancaes]]*, (Ruiz & Pav.) Herb – δυτικό Περού
* *Ismene hawkesii*, (Vargas) Gereau & Meerow – Περιφέρεια Κούσκο του Περού
* *Ismene longipetala*, (Lindl.) Meerow – νοτιοδυτικός Ισημερινός, βορειοδυτικό Περού
* *Ismene morrisonii*, (Vargas) Gereau & Meerow – Περιφέρεια Απουρίμακ του Περού
* *[[Ismene narcissiflora]]*, (Jacq.) M.Roem. – νοτιοκεντρικό Περού
* *[[Ismene nutans]]*, (Ker Gawl.) Herb. – Περού
* *Ismene pedunculata*, Herb. – Περού
* *Ismene ringens*, (Ruiz & Pav.) Gereau & Meerow – Περού
* *Ismene sublimis*, (Herb.) Gereau & Meerow – Περιφέρεια Λα Λιβερτάδ του Περού
* *Ismene vargasii*, (Velarde) Gereau & Meerow – Περού

### Υβρίδια
* *Ismene* × *deflexa*, Herb. (*I. longipetala* × *I. narcissiflora)* – Περού

## Φυλογενετική
Το γένος *Ismene* συγγενεύει περισσότερο με το γένος *[[Λεπτοχίτων (φυτό)|Leptochiton]]* και μετά με το *[[Hymenocallis]]*, από τα οποία διαχωρίσθηκε πριν από 26,14 εκατομμύρια έτη, όταν όλα αποτελούσαν ένα ενιαίο γένος, καθώς ο διαχωρισμός μεταξύ *Leptochiton* και *Hymenocallis* συνέβη αργότερα, πριν από 24,46 εκατομμύρια έτη.

## Παραπομπές


## Εξωτερικοί σύνδεσμοι

* [Η ισμήνη](https://species.wikimedia.org/wiki/Ismene_(Amaryllidaceae)) στα *[[Wikispecies]]*

Κατηγορία:Αμαρυλλιδοειδή
Κατηγορία:Χλωρίδα του Περού
City of Dreams Mediterranean

Το **City of Dreams Mediterranean** είναι πολυτελές ξενοδοχείο-καζίνο (δλδ. στεγάζεται στο ίδιο κτήριο ένα ξενοδοχείο και ένα καζίνο) 14,8 στρεμμάτων (6,0 εκτάρια) που βρίσκεται στο Ζακάκι στην Λεμεσού, τη δεύτερη μεγαλύτερη πόλη της Κύπρου.

## Πληροφορίες

Είναι το πρώτο ενσωματομένο θέρετρο στην Ευρώπη, και επίσης το μεγαλύτερο .

Ο ιδιοκτήτης είναι η εταιρεία Melco Resorts & Entertainment Limited (NASDAQ: "MLCO"). Κτίστηκε με κόστος πάνω από €600,000,000 (ΗΠΑ$660,000,000).

## Δείτε επίσης
* Λεμεσός
* Κύπρος

## Παραπομπές


Κατηγορία:Λεμεσός
Κατηγορία:Αξιοθέατα στην Κύπρο
Μόλος Λεμεσού

Ο **Μόλος Λεμεσού** (ή αλλιώς **Μώλος Λεμεσού** ή **Πολυλειτουργικό Παραθαλάσσιο Πάρκο Λεμεσού**) είναι παρκο και βόλτα από αναδασμό γης στην Λεμεσό, στην δεύτερη ελεύθερη  μεγαλύτερη πόλη της Κύπρου. Αποτελείται από συλλογή από πολλούς σχεδιαστές, παιδικά πάρκα, αποβάθρες, και θεωρείται ως ένα από τα ζωτικά hotspot της πόλης, και ένα από τα σύμβολά της. Το πάρκο είναι ένα από τα μεγαλύτερα του νησιού.

## Ιστορικό

Κατά τη διάρκεια της Τουρκοκρατίας, η ακτή της Λεμεσού ήταν εντελώς διαφορετική από ό,τι είναι σήμερα. Η περιοχή του πάρκου αποτελούσε μια μακρά γραμμή με οριακά σπίτια, αποθήκες και γραφεία. Αυτό περιώρισε την κίνηση των πολιτών, η οποία ήταν ο τυποποιημένος τρόπος ζωής κατά την διάρκεια της Τουρκοκρατίας.

Μετά τη Σύμβαση της Κύπρου του 1878, μυστική συμφωνία μεταξύ των Οθωμανών και της Βρετανίας που παραχώρησε τη διοικητική εξουσία στους Βρετανούς, το παραλιακό της πόλης άρχισε να μεταμορφώνεται σε αυτό που βλέπουμε σήμερα, αφού ο Βρετανός κυβερνήτης διέταξε την κατεδάφιση των σπιτιών που είχαν τους τοίχους τους προς τη θάλασσα, καθώς και την κατασκευή της πρώτης μεγάλης αποβάθρας. Ξεκινώντας το 1908, ο τότε Δήμαρχος,  Χριστοδόυλος Σώζος, άρχισε την μεταμόρφωση της παραθαλάσσιακης όψης, και ήταν επίσης όταν η ηλεκτρική φωτιστική εισάγηκε στην παραθαλάσσια όψη.

Είναι ένα από τα έργα που έδωσαν στην πόλη τη χαμένη της ταυτότητα ως παραθαλάσσια πόλη. Η ανάπλαση της περιοχής του Μώλου ολοκληρώθηκε το 2015, με κόστος €12,000,000, που χρηματοδοτήθηκε από το Ευρωπαϊκό Ταμείο Περιφερειακής Ανάπτυξης.

## Δείτε επίσης
* Λεμεσός
* Επαρχία Λεμεσού
* Κύπρος

## Παραπομπές

Κατηγορία:Αγγλοκρατία στην Κύπρο
Κατηγορία:Οθωμανική περίοδος στην Κύπρο
Κατηγορία:Επαρχία Λεμεσού
Κατηγορία:Λεμεσός
Κατηγορία:Πάρκα
One Λεμεσός

Το **One Limassol** (ή αλλιώς **One Λεμεσός**), γνωστό και ως απλά One, είναι ένα υψηλό κτίριο διαμερισμάτων στην Λεμεσό, Κύπρος. Η κατασκευή του έργου είχε σκοπό να ξεκινήσει στις αρχές του 2016, αλλά αναβλήθηκε στο Νοέμβριο του 2017. Έχει συνολικά 38 ορόφους και ανεβαίνει σε ύψος 170 μέτρων, καθιστώντας το το ψηλότερο κτίριο στην Κύπρο. &nbsp;Ένας πύργος σχεδιάστηκε από τον αρχιτέκτονα Χακίμ Κενούτσι («WKK Architects») και τους «Αρχιτέκτονες Ηρακλής Παπαχρίστου» (τοπικός αρχιτέκτονας). Το δομικό σχέδιο ολοκληρώθηκε από την «Buro Happold Engineering» και την «PPA» (τοπικοί μηχανικοί). 

Λόγω του περίπλοκου κωνόφου σχήματος, το οποίο είναι μεταβλητό σε όλο το ύψος του, οι σύμβουλοι γεωμετρίας και υπολογιστών «SEAMLEXITY»  χρησιμοποιήθηκαν για την βελτιοποίηση και την απομόνωση του «δέρματος» σε διπλές καμπύλες πίνακες «GRC».

## Βραβεία

## Δείτε επίσης

* Λεμεσός
* Επαρχία Λεμεσού

## Παραπομπές

## Εξωτερικές συνδέσεις

* One Limassol - The Pride Of Cyprus
Κατηγορία:Αρχιτεκτονική στην Κύπρο
Μπρουνιώδη

Τα **μπρουνιώδη** (επιστημονική-λατινική ονομασία *Bruniales*) είναι μια τάξη αγγειόσπερμων φυτών, που έγινε αποδεκτή μετά από μία μελέτη του 2008, σύμφωνα με την οποία οι οικογένειες μπρουνιοειδή (*Bruniaceae*) και κολουμελλιοειδή (*Columelliaceae*) είναι αδελφοί κλάδοι. Η τρίτη έκδοση του συστήματος APG (η APG III), θεωρεί αμφότερες αυτές τις οικογένειες ως τα μοναδικά μέλη της τάξεως *Bruniales*, η οποία με τη σειρά της είναι αδελφός κλάδος με τα σελινώδη (*Apiales*), εντός των αστεριδών.

Το φυλογενετικό δένδρο για τα μπρουνιώδη (*Bruniales*) εντός των αστεριδών σύμφωνα με το σύστημα APG III είναι το εξής:

## Παραπομπές


Μπρουνιωδη
Λεπτομερία

Η **λεπτομερία** (λατινική-επιστημονική ονομασία *Leptomeria*) είναι γένος δικοτυλήδονων φυτών, που ανήκουν στην οικογένεια του γκυ, τα σανδαλιοειδή. 

Σήμερα γίνονται ευρύτερα αποδεκτά πολλά διαφορετικά είδη στο γένος *Leptomeria*, όλα ενδημικά της Αυστραλίας, γνωστά εκεί με την κοινή ονομασία «currant bush» (= «σταφιδόθαμνος»). Μερικά από αυτά τα είδη είναι τα εξής:

* *[[Leptomeria acida]]*, R.Br.
* *[[Leptomeria aphylla]]*, R.Br.
* *Leptomeria axillaris*, R.Br.
* *Leptomeria cunninghamii*, Miq.
* *Leptomeria dielsiana*, Pilg.
* *[[Leptomeria drupacea]]*, (Labill.) Druce
* *Leptomeria ellytes*, Lepschi
* *Leptomeria empetriformis*, Miq.
* *Leptomeria furtiva*, Lepschi
* *Leptomeria glomerata', F.Muell. από Hook.f.
* *Leptomeria hirtella*, Miq.
* *Leptomeria lehmannii*, Miq.
* *Leptomeria pachyclada*, Diels
* *Leptomeria pauciflora*, R.Br.
* *Leptomeria preissiana*, (Miq.) A.DC.
* *Leptomeria scrobiculata*, R.Br.
* *Leptomeria squarrulosa*, R.Br.


==Παραπομπές==
<references/>

==Εξωτερικοί σύνδεσμοι==
* [http://www.anbg.gov.au/images/photo_cd/732131822181/098.html Το είδος *Leptomeria pachyclada''] στο Australian Plant Image Index

Λεπτομερια